**ZMLUVA O DIELO č.**

1. **ZMLUVNÉ STRANY**
	1. **Zhotoviteľ:**

Obchodné meno: **.....................................**

Sídlo: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: bude uvedené na faktúre

Číslo účtu: bude uvedené na faktúre

Zastúpený: .....................................

 (ďalej iba ako „**Zhotoviteľ**“)

* 1. **Objednávateľ:**

Obchodné meno: **Poľnohospodárske družstvo Dražkovce so sídlom v Dražkovciach, okres Martin**

Sídlo: 038 02 Dražkovce

IČO: 00 005 754

DIČ: 2020427002

IČ DPH: SK2020427002

Zápis: OR OS Žilina, Oddiel: Dr, vložka č.: 157/L

Bankové spojenie: .....................................

Číslo účtu: .....................................

Zastúpený: Ing. Ondrej Staňo- predseda

 Peter Becík- člen

 (ďalej len ako „**Objednávateľ**“)

* 1. Zmluvné strany uzatvárajú podľa § 536 zákona č. 513/1991 Zb. Obchodného zákonníka zmluvu o dielo (ďalej len "**Zmluva**"):
1. **PREDMET ZMLUVY**
	1. Pod pojmom „**Predmet zmluvy**“ sa pre účely tejto Zmluvy rozumie dodávka a montáž zariadení podľa **Prílohy** č.1 a 2. – Systém rosenia a ventilácie v kŕmisku a vyčkávacom priestore
	2. Predmetom tejto Zmluvy je
		1. záväzok Zhotoviteľa odplatne previesť na Objednávateľa vlastnícke právo k Predmetu zmluvy definovanom v bode 2.1. Zmluvy, a
		2. záväzok Objednávateľa prevádzaný Predmet zmluvy prevziať a zaplatiť zmluvnú cenu.
	3. Zhotoviteľ prevádza Predmet zmluvy do výlučného vlastníctva Objednávateľa vcelku.
2. **DODANIE PREDMETU ZMLUVY**
	1. Keďže Objednávateľ má záujem financovať Predmet zmluvy aj z rozpočtov Európskej únie, sa Zmluvné strany dohodli, že termín začatia plnenia Predmetu zmluvy určí Objednávateľ jednostrannou písomnou objednávkou adresovanou Zhotoviteľovi, ktorú Objednávateľ odošle po tom, ako bude proces verejného obstarávania Predmetu zmluvy schválený v procese finančnej kontroly zo strany poskytovateľa pomoci.
	2. Zhotoviteľ dodá Predmet zmluvy Objednávateľovi v lehote **do 2 mesiacov** od doručenia jednostrannej písomnej objednávky od Objednávateľa Zhotoviteľovi. Zmluvné strany sa dohodli, že objednávateľ má právo objednať dodávku Predmetu zmluvy aj jednotlivo po častiach podľa položiek uvedených v prílohe č.2 Zmluvy;
	3. Objednávateľ nie je povinný prevziať **predmet zmluvy** alebo jeho časť (ďalej len "dodávka"), ak nie je dodávka riadne ukončená, najmä ak v čase, kedy má dôjsť k odovzdaniu a prevzatiu dodávky a alebo jej časti, vykazuje dodávka alebo jej časť vady alebo nedorobky.
	4. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami.
	5. Nedorobkom sa rozumie aj nedokončená práca oproti technickej špecifikácii, najmä nedokončená inštalácia alebo nastavenia. Na účely uplatňovania nárokov zo záruky sa nedorobky považujú za vady dodaného predmetu zmluvy.
	6. **Objednávateľ má právo odstúpiť od Zmluvy pred odoslaním objednávky (bod 3.1. Zmluvy) aj bez udania dôvodu**, najmä ak výdavky nebudú schválené v procese finančnej kontroly či kontroly verejného obstarávania
3. **CENA**
	1. Kúpna cena za Predmet zmluvy bola Zmluvnými stranami dohodnutá spolu vo výške

|  |  |
| --- | --- |
| Cena technológií bez DPH |  |
| Cena inštalačného materiálu bez DPH – 1 súbor |  |
| Cena montáže, montáže a inštalácie bez DPH |  |
| **Cena spolu bez DPH** |  |

Ceny sú stanovené bez dane z pridanej hodnoty, ktorú bude zhotoviteľ účtovať v zmysle zákona č. 222/2004 v platnom znení, vrátane posledných novelizácii.

Ceny jednotlivých položiek Predmetu zmluvy sú určené v prílohe č. 2.

* 1. Každá časť kúpnej ceny je splatná nasledovne:
		1. 30% z celkovej ceny predmetu zmluvy resp. z ceny čiastkovej dodávky predmetu zmluvy na základe zálohovej faktúry vystavenej zhotoviteľom po obdržaní záväznej objednávky zo strany objednávateľa, so splatnosťou 5 dní.
		2. Konečnú faktúru za jednotlivé časti dodávky technológie vystaví zhotoviteľ po dodaní predmetu zmluvy resp. jednotlivej časti predmetu zmluvy so splatnosťou 30 dní po vystavení faktúry. Od konečnej sumy faktúry bude odpočítaná alikvotná suma prijatej zálohy.
		3. Konečnú faktúru za inštalačný materiál a montáž jednotlivých častí dodávky vystaví zhotoviteľ po montáži predmetu zmluvy resp. jednotlivej časti predmetu zmluvy so splatnosťou 30 dní po vystavení faktúry. Od konečnej sumy faktúry bude odpočítaná alikvotná suma prijatej zálohy.
1. **ZÁRUKA A ZMLUVNÉ POKUTY**
	1. Zhotoviteľ poskytuje na Predmet zmluvy záruku. Zhotoviteľ zodpovedá za to, že Predmet zmluvy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Zhotoviteľ zodpovedá za vady, ktoré má Predmet zmluvy v čase jeho odovzdania Objednávateľovi, a za vady, ktoré vznikli počas záručnej doby.
	2. Záručná doba začína plynúť odo dňa nasledujúceho po odovzdaní a prevzatí Predmetu zmluvy. Záručná doba sa končí uplynutím 12 mesiacov plynúcich od odovzdania Predmetu zmluvy.
	3. Zhotoviteľ sa zaväzuje začať s odstraňovaním prípadných vád dodávky do 48 hodín od doručenia oznámenia vady Objednávateľom. Zhotoviteľ sa zaväzuje odstrániť vadu v čo najkratšom technicky možnom čase. Pri vadách dodávky uvedených v protokole o odovzdaní a prevzatí dodávky sa za doručenie oznámenia vady Zhotoviteľovi považuje podpísanie tohto protokolu oboma Zmluvnými stranami.
	4. Ak sa Zhotoviteľ dostane do omeškania s dodaním tovaru alebo jeho časti (vrátane uvedenia tovaru do prevádzky alebo zaškolenia), môže si Objednávateľ nárokovať zmluvnú pokutu vo výške 0,15% z celkovej kúpnej ceny bez DPH~~.~~
	5. Ak sa objednávateľ dostane do omeškania s úhradou faktúry je zhotoviteľ oprávnený uplatniť si zmluvnú pokutu vo výške 0,15% z neuhradenej finančnej čiastky bez DPH.
	6. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
2. **ZÁVEREČNÉ USTANOVENIA**
	1. Zhotoviteľ berie na vedomie, že predmet zmluvy je predmetom žiadosti o nenávratný finančný príspevok z Program rozvoja vidieka. Zhotoviteľ sa preto zaväzuje v prípade následného uzavretia Zmluvy o poskytnutí nenávratného finančného príspevku medzi Objednávateľom ako konečným prijímateľom pomoci a poskytovateľom podpory (ďalej len "Zmluva o NFP") strpieť výkon kontroly/auditu súvisiaceho s predmetom zmluvy kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Zmluvné strany sa dohodli, že Objednávateľ má právo odstúpiť od tejto zmluvy v prípade, kedy ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie predmetu zmluvy podľa tejto zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o NFP. Zároveň objednávateľ berie na vedomie, že po doručení záväznej objednávky zhotoviteľovi podľa bodu 3.1, neschválenie nenávratného príspevku z Programu rozvoja vidieka, nedáva právo objednávateľovi odstúpiť od zmluvy a zmluva platí v plnom rozsahu.
	2. Za oprávnené osoby oprávnené na výkon kontroly/auditu sa považujú najmä:

a) Poskytovateľ a ním poverené osoby,

b) Ministerstvo pôdohospodárstva a rozvoja vidieka SR a ním poverené osoby,

c) Najvyšší kontrolný úrad SR, Certifikačný orgán a nimi poverené osoby,

d) Ministerstvo financií SR a ním poverené osoby,

e) Splnomocnení zástupcovia Európskej Komisie a Európskeho dvora audítorov,

f) osoby prizvané orgánmi uvedenými v písm. a) až e) v súlade s príslušnými právnymi predpismi

SR a právnymi aktmi EÚ,

g) odbor Centrálny kontaktný útvar pre OLAF.

* 1. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia obchodného zákonníka.
	2. Zmeny a doplnky obsahu Zmluvy možno uskutočniť len písomne.
	3. Zmluva nadobúda platnosť a účinnosť jej podpisom oboma zmluvnými stranami.

 Pri povinne zverejňovaných zmluvách je účinnosť zmluvy naviazaná na jej zverejnenie.

Každá zmluva alebo dodatok uzavretý povinnou osobou, ktorý podlieha povinnosti zverejnenia podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov, musí byť zverejnená v Centrálnom registri zmlúv, alebo na webovom sídle Obstarávateľa (s ohľadom na kategóriu povinnej osoby). V nadväznosti na zákon č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, ak Obstarávateľ má povinnosť zverejniť uzavretú zmluvu, resp. dodatok k zmluve v lehote do 3 mesiacov od jej podpísania. Nezverejnenie zmluvy, alebo dodatku nemá vplyv na dohody vyplývajúce z tejto zmluvy a dodatkov medzi Zhotoviteľom a Objednávateľom. Rovnako nie je dovolené plnenie zmluvy ešte pred dátumom jej účinnosti.

* 1. Keďže na financovanie predmetu kúpy podľa tejto Zmluvy žiada Objednávateľ nenávratný finančný príspevok z fondov Európskej únie (ďalej len „Žiadosť“), teda Objednávateľ má záujem realizovať kúpu podľa tejto Zmluvy zo zdrojov získaných Žiadosťou, vyhradzuje si Objednávateľ právo odstúpiť od tejto Zmluvy, ak nebude zo strany orgánu poskytujúceho nenávratný finančný príspevok schválené verejné obstarávanie pre obstaranie predmetu zmluvy podľa tejto Zmluvy bez výhrad. Zároveň objednávateľ berie na vedomie, že po doručení záväznej objednávky zhotoviteľovi podľa bodu 3.1, neschválenie nenávratného príspevku z Programu rozvoja vidieka, nedáva právo objednávateľovi odstúpiť od zmluvy a zmluva platí v plnom rozsahu.
	2. Zhotoviteľ berie na vedomie, že je povinný sa registrovať v registri partnerov verejného sektora podľa zákona č. 315/2016 Z.z. o registri partnerov verejného sektora, a to vzhľadom na to, že na základe tejto Zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá  prijíma finančné prostriedky zo štátneho rozpočtu (Objednávateľ), keďže Objednávateľ financuje predmet zmluvy z fondov EU. Zhotoviteľ prehlasuje, že je v súvislosti s touto Zmluvou registrovaný v registri partnerov verejného sektora podľa zákona č. 315/2016 Z.z. o registri partnerov verejného sektora, a zaväzuje sa byť registrovaný v uvedenom registri aspoň po dobu trvania zmluvy. Trvanie zmluvy sa rozumie doba, počas ktorej partner verejného sektora prijíma finančné prostriedky alebo nadobúda majetok, práva k majetku alebo iné majetkové práva.
	3. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
	4. Zmluva je vyhotovená v dvoch rovnopisoch, po jednom pre každú Zmluvnú stranu.
	5. Neoddeliteľnou súčasťou tejto Zmluvy o dielo sú:

**Príloha č.1** – Podrobný technický opis a údaje deklarujúce technické parametre dodávaného predmetu

**Príloha č.2** – Cena dodávaného predmetu

**Príloha č.3** -Podmienky využitia subdodávateľov v zmysle zákona o verejnom obstarávaní 343/2015 Z.z.

**Za Zhotoviteľa: Za Objednávateľa:**

V ...................., dňa ................... V ......................., dňa ...................

.................................................... ........................................................